Úradný vestník L 281 , 19/10/2002 S. 0018 - 0023



Rozhodnutie Komisie z 18. októbra 2002, ktorým sa mení a dopĺňa rozhodnutie 98/569/ES stanovujúce osobitné podmienky pre dovoz živých lastúrnikov, ostnatokožcov, plášťovcov a morských ulitníkov pôvodom z Tuniska a rozhodnutie 98/570/ES stanovujúce osobitné podmienky dovozu produktov rybolovu a akvakultúry pôvodom z Tuniska (oznámené pod číslom dokumentu C(2002) 3906) (Text s významom pre EHP) (2002/819/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/492/EHS z 15. júla 1991 o hygienických predpisoch pre produkciu a uvádzanie živých lastúrnikov na trh [1], naposledy zmenenú a doplnenú smernicou 97/79/ES [2] a najmä na jej článok 9 ods. 4, so zreteľom na smernicu Rady 91/493/EHS z 22. júla 1991 o hygienických predpisoch pre produkciu a uvádzanie produktov rybolovu na trh [3], naposledy zmenenú a doplnenú smernicou 97/79/ES, a najmä na jej článok 11 ods. 5, keďže: (1) rozhodnutie Komisie 98/569/ES zo 6. októbra 1998, ktorým sa stanovujú osobitné podmienky dovozu živých lastúrnikov, ostnatokožcov, plášťovcov a morských ulitníkov s pôvodom v Tunisku [4], uvádza, že direction générale de la santé animale (DGSA) du ministère de l’agriculture je príslušným úradom v Tunisku, ktorý overuje a potvrdzuje, že živé lastúrniky, ostnatokožce, plášťovce a morské ulitníky spĺňajú požiadavky smernice 91/492/EHS; (2) rozhodnutie Komisie 98/570/ES zo 7. októbra 1998, ktorým sa stanovujú osobitné podmienky upravujúce dovoz produktov rybolovu a akvakultúry s pôvodom v Tunisku [5], naposledy zmenené a doplnené rozhodnutím 1999/135/ES [6], stanovuje, že "direction générale de la santé animale (DGSA) du ministère de l’agriculture" je príslušným úradom v Tunisku, ktorý overuje a potvrdzuje, že produkty rybolovu a akvakultúry spĺňajú požiadavky smernice 91/493/EHS; (3) po reštrukturalizácii tuniskej verejnej správy bol príslušný úrad, ktorý overuje a vydáva potvrdenie pre produkty rybolovu a akvakultúry a dovozu živých lastúrnikov, ostnatokožcov, plášťovcov a morských ulitníkov zmenený na "direction générale des services vétérinaires (DGSV)". Tento nový úrad je schopný účinne overovať dodržiavanie platných právnych predpisov; (4) znenia rozhodnutí 95/569/ES a 98/570/ES by mali byť zosúladené so znením neskorších rozhodnutí Komisie, ktorými sa stanovujú osobitné podmienky riadiace dovoz živých lastúrnikov, ostnatokožcov, plášťovcov a morských ulitníkov a produktov rybolovu a akvakultúry pôvodom z niektorých tretích krajín; (5) rozhodnutia 98/569/ES a 98/570/ES by preto mali byť zodpovedajúcim spôsobom zmenené a doplnené; (6) opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO ROZHODNUTIE: Článok 1 Rozhodnutie 98/569/ES sa mení takto: 1. článok 1 sa nahrádza týmto: "Článok 1 Príslušným úradom v Tunisku, ktorý overuje a potvrdzuje, že živé lastúrniky, ostnatokožce, plášťovce a morské ulitníky spĺňajú požiadavky smernice 91/492/EHS, je direction générale des services vétérinaires (DGSV)." 2. článok 2 sa nahrádza týmto: "Článok 2 1. Živé lastúrniky, ostnatokožce, plášťovce a morské ulitníky dovážané do spoločenstva z Tuniska musia spĺňať podmienky ustanovené v odseku 2, 3, 4 a 5. 2. Ku každej zásielke musí byť priložený očíslovaný originál osvedčenia o zdravotnej nezávadnosti, ktorý je riadne vyplnený, podpísaný, s uvedením dátumu a vyhotovený na jednom liste v súlade so vzorom uvedeným v prílohe A. 3. Produkty musia pochádzať z povolených produkčných oblastí uvedených v prílohe B. 4. Musia byť balené v zapečatených obaloch schváleným strediskom pre expedíciu uvedeným v zozname v prílohe C. 5. Každé balenie musí mať nezmazateľnú značku zdravotnej nezávadnosti obsahujúcu aspoň tieto informácie: - krajina odoslania: TUNISKO - druhy (všeobecný a vedecký názov), - identifikácia produkčnej oblasti a schvaľovacie číslo strediska pre expedíciu, - dátum balenia uvádzajúci aspoň deň a mesiac." 3. ustanovenie článku 3 ods. 2 sa nahrádza týmto: "2. V osvedčeniach musí byť uvedené meno, kvalifikácia a podpis zástupcu DGSV.;" 4. príloha A sa nahrádza prílohou I k tomuto rozhodnutiu. Článok 2 Rozhodnutie Komisie 98/570/ES sa mení takto: 1. článok 1 sa nahrádza týmto: "Článok 1 Príslušným úradom v Tunisku, ktorý overuje a potvrdzuje, že produkty rybolovu a akvakultúry spĺňajú požiadavky smernice 91/493/EHS, je direction générale des services vétérinaires (DGSV)." 2. článok 2 sa nahrádza týmto: "Článok 2 1. Produkty rybolovu a akvakultúry dovážené do spoločenstva z Tuniska musia spĺňať podmienky ustanovené v odsekoch 2, 3 a 4. 2. Ku každej zásielke musí byť priložený očíslovaný originál osvedčenia o zdravotnej nezávadnosti, ktorý je riadne vyplnený, podpísaný, s uvedením dátumu a vyhotovený na jednom liste v súlade so vzorom uvedeným v prílohe I. 3. Produkty musia pochádzať zo schválených prevádzok, výrobných plavidiel alebo chladiarenských skladov alebo z registrovaných mraziarenských plavidiel uvedených v prílohe II. 4. s výnimkou voľne ložených zmrazených produktov rybolovu určených na výrobu konzervovaných potravín, všetky balenia musia byť nezmazateľne označené slovom TUNISKO a schvaľovacím/registračným číslom prevádzky, výrobného plavidla, chladiarenského skladu alebo mraziarenského plavidla, z ktorého pochádzajú." 3. 4. ustanovenie článku 3 ods. 2 sa nahrádza týmto: "2. V osvedčení musí byť uvedené meno, kvalifikácia a podpis zástupcu DGSV úradná pečiatka DGSA, ktorá musí mať inú farbu ako je farba ostatných údajov." 4. príloha A sa nahrádza prílohou II k tomuto rozhodnutiu. Článok 3 Toto rozhodnutie sa bude uplatňovať od 3. decembra 2002. Článok 4 Toto rozhodnutie je adresované členským štátom. V Bruseli 18. októbra 2002 Za Komisiu David Byrne člen Komisie [1] Ú. v. ES L 268, 24. 9. 1991, s. 1 [2] Ú. v. ES L 24, 30. 1. 1998, s. 31 [3] Ú. v. ES L 268, 24. 9. 1991, s. 15 [4] Ú. v. ES L 277, 14. 10. 1998, s. 31 [5] Ú. v. ES L 277, 14. 10. 1998, s. 36 [6] Ú. v. ES L 44, 18. 2. 1999, s. 58 -------------------------------------------------- PRÍLOHA I " PRÍLOHA A +++++ TIFF +++++ +++++ TIFF +++++ " -------------------------------------------------- PRÍLOHA II " PRÍLOHA A +++++ TIFF +++++ +++++ TIFF +++++ " --------------------------------------------------